|  |
| --- |
| Ευαίσθητη θέση: |

|  |  |  |
| --- | --- | --- |
| **ΜΟΝΑΔΑ Β Έλεγχος** | **ΤΙΤΛΟΣ ΘΕΣΗΣ** | **Προϊστάμενος Μονάδας Β** |
| **ΑΜΕΣΟΣ ΠΡΟΪΣΤΑΜΕΝΟΣ** | Ο Προϊστάμενος της Υπηρεσίας |
| **ΥΦΙΣΤΑΜΕΝΟΙ** | Τα στελέχη της Μονάδας |
| **ΑΝΑΠΛΗΡΩΝΕΤΑΙ ΑΠΟ:** | Τον κατά βαθμό ανώτερο υπάλληλο της Μονάδας. Σε περίπτωση ομοιοβάθμων, αναπληρωτής είναι ο υπάλληλος που έχει τον περισσότερο χρόνο υπηρεσίας στο βαθμό. |
| **ΣΥΝΟΠΤΙΚΗ ΠΕΡΙΓΡΑΦΗ ΘΕΣΗΣ ΕΡΓΑΣΙΑΣ** | Ο έχων τη συνολική ευθύνη για τη λειτουργία και την αποτελεσματικότητα της Μονάδας, τη διενέργεια επιθεωρήσεων σε ΔΑ, δικαιούχους, πράξεις, την παρακολούθηση και αξιολόγηση των αποτελεσμάτων των ελέγχων των ΕΠ, την εποπτεία της λειτουργίας του Συμβούλου Ποιοτικού Ελέγχου (ΕΣΠΕΛ) και για τη συμμετοχή της Υπηρεσίας στο δίκτυο καταπολέμησης της απάτης, εισηγούμενος για τα παραπάνω θέματα στον Προϊστάμενο της Ειδικής Υπηρεσίας. |

|  |
| --- |
| **1. ΚΑΘΗΚΟΝΤΑ ΘΕΣΗΣ ΕΡΓΑΣΙΑΣ** |
| **Επιθεωρήσεις**   * Ευθύνη συγκρότησης ομάδων επιθεωρήσεων σύμφωνα με τον ετήσιο προγραμματισμό * Συντονισμός ενεργειών και ευθύνη για τη διενέργεια επιθεωρήσεων στους φορείς που ασκούν διαχείριση, στους δικαιούχους συγχρηματοδοτούμενων πράξεων και στις πράξεις που υλοποιούν * Ευθύνη σύνταξης εκθέσεων για τη λήψη τυχόν απαιτούμενων μέτρων, ως αποτέλεσμα των επιθεωρήσεων που διενεργούνται   **Πιστοποιήσεις / αιτήματα πληρωμών**  Ευθύνη για:   * Τη διασφάλιση λήψης επαρκών πληροφοριών από τις Διαχειριστικές Αρχές σχετικά με τις διαδικασίες που εφαρμόστηκαν και τις επαληθεύσεις που πραγματοποιήθηκαν όσον αφορά τις δαπάνες που περιλαμβάνονται στις δηλώσεις δαπανών * Τη διατύπωση προληπτικών και διορθωτικών μέτρων κατά την κατάρτιση και υποβολή των πιστοποιήσεων και των αιτημάτων πληρωμής προς την ΕΕ και διαμόρφωση εισήγησης στη Μονάδα Α   **Παρακολούθηση αποτελεσμάτων ελέγχων**   * Συντονισμός ενεργειών / ευθύνη για την αποτελεσματική παρακολούθηση και αξιολόγηση των αποτελεσμάτων των ελέγχων που διενεργήθηκαν από τα ελεγκτικά όργανα της Ε. Επιτροπής, την ΕΔΕΛ, τις ΔΑ των ΕΠ και τα λοιπά ελεγκτικά όργανα * Εισήγηση μέτρων (προληπτικών, διορθωτικών κλπ.) για την αντιμετώπιση των αποτελεσμάτων των ελέγχων, συμπεριλαμβανομένης και της εξαίρεσης από τη δήλωση δαπανών * Ευθύνη συντονισμού των εμπλεκόμενων φορέων για τη διατύπωση των θέσεων των ελληνικών αρχών στις απαντήσεις προς το Ευρωπαϊκό Ελεγκτικό Συνέδριο μετά από ελέγχους του   **Έκδοση οδηγιών / κατευθύνσεων**   * Ευθύνη / συντονισμός ενεργειών και εισήγηση προς τον Προϊστάμενο της Υπηρεσίας για εκπόνηση εγκυκλίων, κατάρτιση οδηγιών και κατευθύνσεων προς τις ΕΥΔ και τους δικαιούχους συγχρηματοδοτούμενων έργων   **Καταπολέμηση της απάτης**   * Εισήγηση προς τον Προϊστάμενο της ΕΥ ορισμού εκπροσώπων της Υπηρεσίας στο Εσωτερικό Δίκτυο Συνεργασίας για την πρόληψη και την καταπολέμηση της απάτης στις διαρθρωτικές δράσεις, το οποίο συντονίζεται από την Ειδική Υπηρεσία Θεσμικής Υποστήριξης * Εισήγηση στη Μονάδα Γ για την εκπαίδευση του προσωπικού της ΕΥ σε θέματα απάτης.   **Λειτουργία ΕΣΠΕΛ**   * Εποπτεία των θεμάτων που αφορούν στη λειτουργία του Συμβούλου Ποιοτικού Ελέγχου (ΕΣΠΕΛ), ευθύνη παρακολούθησης της αντίστοιχης σύμβασης και του έργου του, καθώς και της επεξεργασίας των αποτελεσμάτων ελέγχου και ευθύνη για λήψη των απαραίτητων μέτρων   **Διοίκηση και Οργάνωση**   * Υποστήριξη του ρόλου του Προϊσταμένου της Αρχής Πιστοποίησης * Σχεδιασμός, οργάνωση, συντονισμός εργασιών της Μονάδας Β * Διοίκηση προσωπικού και κατανομή εργασιών στο προσωπικό της Μονάδας λαμβάνοντας υπόψη τον όγκο της εργασίας και τις δεξιότητες των στελεχών * Διάγνωση και αποτύπωση των αναγκών εκπαίδευσης/ κατάρτισης του προσωπικού της Μονάδας Β   **Άλλα καθήκοντα**   * Συνεργασία με ΕΑΣ και ΕΕ και παροχή όλων των αναγκαίων πληροφοριών σε θέματα της Μονάδας Β * Ευθύνη για την τήρηση αρχείων των θεμάτων αρμοδιότητας της Μονάδας Β * Συμμετοχή σε Θεματικά Δίκτυα, καθώς και σε Επιτροπές και Ομάδες Εργασίας που συγκροτούνται, κατά περίπτωση, στο πλαίσιο λειτουργίας της ΕΥ και του ΕΣΠΑ * Συμμετοχή σε διεθνή και ευρωπαϊκά συνέδρια και συναντήσεις |

|  |
| --- |
| **2. ΣΧΕΣΕΙΣ ΣΥΝΕΡΓΑΣΙΑΣ** |
| * Εθνική Αρχή Συντονισμού * Ευρωπαϊκή Επιτροπή * Ευρωπαϊκό Ελεγκτικό Συνέδριο * Γενικό Λογιστήριο του Κράτους * Διεύθυνση Δημοσίων Επενδύσεων * ΕΔΕΛ * ΕΥΔ των ΕΠ * Επιτελικές Δομές Υπουργείων * Δικαιούχοι * Δίκτυο καταπολέμησης της απάτης * Γενική Γραμματεία Καταπολέμησης της Διαφθοράς, που έχει οριστεί και ως η αρμόδια Εθνική Αρχή για το Συντονισμό της καταπολέμησης της απάτης (AFCOS) * ΕΣΠΕΛ * Άλλες ελεγκτικές αρχές / φορείς |

|  |
| --- |
| **3. ΠΡΟΣΟΝΤΑ ΚΑΛΥΨΗΣ ΘΕΣΗΣ ΕΡΓΑΣΙΑΣ** |
| **Α. ΑΠΑΡΑΙΤΗΤΑ ΠΡΟΣΟΝΤΑ:** |
| Τυπικά Προσόντα:   1. Πτυχίο ή δίπλωμα ΑΕΙ (ΠΕ/TE) της ημεδαπής ή ισότιμου διπλώματος ιδρύματος της αλλοδαπής 2. Επαγγελματική εμπειρία:  * 8ετής για τους κατόχους πτυχίου ή διπλώματος της ημεδαπής ή ισότιμου ιδρύματος της αλλοδαπής * 6ετής για τους κατόχους μεταπτυχιακού τίτλου της ημεδαπής ή αναγνωρισμένου όμοιου τίτλου της αλλοδαπής ετήσιας τουλάχιστον φοίτησης και για τους απόφοιτους της Εθνικής Σχολής Δημόσιας Διοίκησης * 5ετής για τους κατόχους διδακτορικού διπλώματος της ημεδαπής ή ισότιμου της αλλοδαπής   Ουσιαστικά Προσόντα:   1. Καλή γνώση ή/και εμπειρία επί των διαδικασιών διαχείρισης ή/και συντονισμού ή/και ελέγχου ή/και εφαρμογής κοινοτικών και αναπτυξιακών προγραμμάτων ή έργων, ή/και εκτέλεσης έργων του δημόσιου ή ιδιωτικού τομέα κατά προτίμηση στα θεματικά αντικείμενα του τομέα ευθύνης της ΕΥ 2. Εξειδικευμένη εμπειρία στη διαδικασία πληρωμών των δαπανών συγχρηματοδοτούμενων προγραμμάτων και διαχείρισης λογαριασμών ή/και σε ελέγχους και επαληθεύσεις ή/και σε θέματα καταπολέμησης της απάτης 3. Ικανότητα διοίκησης και οργάνωσης 4. Ικανότητα ανάληψης πρωτοβουλιών και ευθυνών 5. Ικανότητα παρακίνησης υφισταμένων και εστίασης στο αποτέλεσμα 6. Ικανότητα επικοινωνίας και ευελιξίας 7. Καλή γνώση μίας ξένης κοινοτικής γλώσσας 8. Ικανότητα χρήσης εφαρμογών αυτοματισμού γραφείου, υπηρεσιών internet 9. Ικανότητα αντίληψης ηλεκτρονικών εφαρμογών παρακολούθησης διαδικασιών δημόσιου τομέα (π.χ. ΟΠΣ, ΠΣΚΕ -Πληροφοριακό σύστημα κρατικών ενισχύσεων) |
| **Β. ΠΡΟΣΘΕΤΑ/ ΕΠΙΘΥΜΗΤΑ ΠΡΟΣΟΝΤΑ:** |
| 1. Μεταπτυχιακές σπουδές κατά προτίμηση στα θεματικά αντικείμενα του τομέα ευθύνης της ΕΥ 2. Γνώση δεύτερης ξένης κοινοτικής γλώσσας 3. Άσκηση αρμοδιοτήτων διοίκησης σε οποιοδήποτε επίπεδο |